****

APSTIPRINĀTA

ar Rīgas Stradiņa universitātes

rektora 18.04.2023

rīkojumu Nr. 1-PB-2/175/2023

**Kārtība, kādā piešķir finansiālo atbalstu dalībai programmās “Apvārsnis Eiropa”, Eiropas partnerības, Eiropas pētniecības telpas tīklu un Kopējās programmēšanas iniciatīvās**

1. **Vispārīgie jautājumi**
   1. Kārtība izstrādāta, lai Rīgas Stradiņa universitātes (turpmāk – RSU) projekta “Rīgas Stradiņa universitātes zinātniskās kapacitātes paaugstināšana Eiropas pētniecības telpā” (Nr. 1.1.1.5/18/I/011) ietvaros sekmētu RSU personāla starptautisko sadarbību un pētniecības projektu pieteikumu sagatavošanu.
   2. Kārtība nosaka, kā RSU piešķir finansējumu dalībai starptautiskās sadarbības pasākumos un projektu pieteikumu sagatavošanai programmās “Apvārsnis Eiropa”, Eiropas partnerības, Eiropas pētniecības telpas tīklu un Kopējās programmēšanas iniciatīvās.
2. **Atbalstāmās darbības finansējuma ietvaros**
   1. Finansējumu piešķir dalībai tīklošanās pasākumos un pētniecības mobilitātēs (ārvalstu komandējumiem), lai iesaistītos starptautiskos konsorcijos programmas “Apvārsnis Eiropa”, Eiropas partnerības, Eiropas pētniecības telpas tīklu un Kopējās programmēšanas iniciatīvas projektos, tai skaitā:
      1. dalībai programmas “Apvārsnis Eiropa” ietvaros organizētajās partnerības biržās un informācijas dienās;
      2. dalībai Eiropas Komisijas Kopīgo pētījumu centra organizētajos atbalsta pasākumos;
      3. dalībai starptautiskajās zinātniskajās konferencēs.
   2. Finansējumu piešķir programmas “Apvārsnis Eiropa”, Eiropas partnerības, Eiropas pētniecības telpas tīklu un Kopējās programmēšanas iniciatīvas projektos – projektu pieteikumu sagatavošanai, tai skaitā atalgojumam, komandējumiem pie potenciālajiem projekta partneriem uz projekta plānošanas sanāksmēm, darba semināru organizēšanai Latvijā.
3. **Pieteikšanās kārtība finansējuma saņemšanai**
   1. Finansējuma saņemšanai dalībai starptautiskās sadarbības pasākumos (kārtības 2.1.  punkts) RSU personāls aizpilda kārtības 1.1. un/vai 1.2. pielikumu, pievienojot pamatojošus dokumentus (uzaicinājumu uz pasākumu, semināra darba kārtību u. c.).
   2. Finansējuma saņemšanai projektu pieteikumu sagatavošanai (kārtības 2.2. punkts) RSU personāls aizpilda kārtības 2. pielikumu.
   3. Pieteikumu finansējuma saņemšanai iesniedz RSU Attīstības un projektu departamentam (turpmāk – APD), nosūtot elektroniski uz e-pasta adresi [apd@rsu.lv](mailto:apd@rsu.lv). APD administratīvi izvērtē atbilstību un nosūta gala lēmuma pieņemšanai par finansējuma piešķiršanu RSU Zinātņu prorektoram, kurš pirms lēmuma pieņemšanas konsultējas ar Zinātnes departamenta direktoru un Attīstības un projektu departamenta direktoru.
   4. Pieteikumu vērtēšanas kritēriji, ja RSU ir projektā vadošais partneris, ir noteikti kārtības 3. pielikumā.
4. **Finansējuma piešķiršanas nosacījumi**
   1. Maksimālais finansējuma apjoms, ko piešķir dalībai pasākumos ārvalstīs viena projekta pieteikuma sagatavošanai nepārsniedz 1500 *euro*.
   2. Maksimālais finansējuma apjoms, ieskaitot visus nodokļu maksājumus (PVN un DD VSAOI), ko piešķir viena projekta pieteikuma sagatavošanai:
      1. RSU kā projekta pieteikuma vadošajam partnerim nepārsniedz 9000 *euro*;
      2. RSU kā projekta pieteikuma sadarbības partnerim nepārsniedz 5000 *euro*.
   3. Finansējumu projekta pieteikuma sagatavošanai RSU personālam nosaka kā vienreizēju maksājumu, ko izmaksā divās daļās:
      1. 50 % no piešķirtā finansējuma izmaksā pēc apliecinājuma iesniegšanas APD par projekta pieteikuma iesniegšanu;
      2. 50 % no piešķirtā finansējuma izmaksā pēc projekta pieteikuma apstiprinājuma saņemšanas (projekts iegūst finansējumu) vai virs kvalitātes sliekšņa izvērtējuma saņemšanas.
   4. Finansējumu var saņemt, ja pieteikums finansējuma saņemšanai ir iesniegts vismaz 3 (trīs) mēnešus pirms projekta pieteikuma iesniegšanas termiņa beigām, ja RSU ir vadošais partneris, un vismaz 1 (vienu) mēnesi pirms projekta pieteikuma iesniegšanas termiņa beigām, ja RSU ir sadarbības partneris.
   5. Vienreizējs maksājums RSU personāla pārstāvim nepārsniedz 3000 *euro,* ieskaitot visus nodokļu maksājumus.
   6. Atalgojuma izmaksas ārējam ekspertam projekta pieteikuma sagatavošanai veic uz darba līguma pamata.
5. **Atskaitīšanās nosacījumi**
   1. Atskaitīšanās par dalību pasākumos ārvalstīs notiek saskaņā ar RSU kārtību “Kārtība, kādā organizē un noformē komandējumus un attaisnotu prombūtni un veic to apmaksu”.
   2. RSU personāla pārstāvis pēc projekta pieteikuma iesniegšanas projektu konkursā elektroniski APD uz e-pasta adresi [apd@rsu.lv](mailto:apd@rsu.lv) nosūta apliecinājumu (e-pasta vēstule no programmas sistēmas vai projekta vadošā partnera u. c.), kas apstiprina projekta pieteikuma iesniegšanu.
6. **Informācijas izplatīšana**
   1. Kārtība starptautiskās sadarbības, tostarp pētniecības mobilitātes un dalības programmas “Apvārsnis Eiropa” konkursos un citās pētniecības un inovācijas atbalsta programmās un tehnoloģiju ierosmēs, atbalsta pasākumu finansēšanai pieejama RSU tīmekļa lapas sadaļā “Attīstības un pētniecības projekti”: <https://www.rsu.lv/projekts/rigas-stradina-universitates-zinatniskas-kapacitates-paaugstinasana-eiropas-petniecibas> .
   2. Informācija par finansējuma pieejamību un nosacījumiem tiek ievietota RSU iekšējās ziņās – “Universitātes Pulss” un/vai “Aktualitātes pētniecībā”.

A. Lunga

67409152

****

1.1. pielikums

Pieteikums finansiālā atbalsta saņemšanai dalībai **tīklošanās pasākumos un pētniecības mobilitātēs** (Kārtības 2.1.1. un 2.1.2. apakšpunkti)

|  |  |  |
| --- | --- | --- |
| **Nr. p. k.** | **Norādāmā informācija** | **Informācija (aizpilda pieteicējs)** |
| 1. | Pieteicēja vārds, uzvārds |  |
| 2. | Pieteicēja pētniecības idejas īss raksturojums |  |
| 3. | Informācija par ārvalstu partnerinstitūcijām, ar kurām plānots nostiprināt, paplašināt vai uzsākt sadarbību |  |
| 4. | Pasākums (*partnerības birža, informācijas diena, seminārs*), uz kuru plānots doties |  |
| 5. | Mērķis dalībai pasākumā |  |
| 6. | Pasākuma norises vieta un laiks |  |
| 7. | Programma (“Apvārsnis Eiropa”, Eiropas partnerības, Eiropas pētniecības telpas tīkli un Kopējās programmēšanas iniciatīvas), uz kuru plānots iesniegt projekta pieteikumu |  |
| 8. | Konkursa uzsaukums, uz kuru plānots iesniegt projekta pieteikumu (*ja identificējams*) |  |
| 9. | Plānotais līdzdalības līmenis jauna projekta pieteikuma izstrādē (*projekta koordinators vai sadarbības partneris*) |  |
| 10. | Nepieciešamais finansējums dalībai pasākumā (*norāda arī izdevumu veidu: ceļa izdevumi (aviobiļetes, autobusa, vilciena, prāmja biļetes), apdrošināšana, dienas nauda, naktsmītnes u. c.*) |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Saskaņots: (pieteicēja paraksts)*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta projekta vadītājs*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta direktors*

*\_\_\_\_\_\_\_\_\_\_\_\_\_\_\_\_\_\_\_\_\_Zinātnes departamenta direktors*

*Apstiprināts:*

*\_\_\_\_\_\_\_\_\_\_\_\_\_\_\_\_\_\_\_\_ Zinātņu prorektors*

****

1.2. pielikums

Pieteikums finansiālā atbalsta saņemšanai **dalībai starptautiskajās konferencēs**

(Kārtība 2.1.3. apakšpunkts)

|  |  |  |
| --- | --- | --- |
| **Nr. p. k.** | **Norādāmā informācija** | **Informācija (aizpilda pieteicējs)** |
| 1. | Pieteicēja vārds, uzvārds |  |
| 2. | Konferences nosaukums |  |
| 3. | Dalības mērķis (*stenda referāts, mutiskais referāts*) |  |
| 4. | Plānotā publikācija (*konferenču tēzes vai raksts konferenču pilna teksta rakstu krājumā, kas indeksēts Web of Science Conference Proceedings Citation Index un/ vai Scopus, Erih-Plus*) |  |
| 5. | Nepieciešamais finansējums dalībai pasākumā (*norāda arī izdevumus: konferenču dalības un izdales materiālu publicēšanas, stenda īres, izgatavošanas, transportēšanas, darbības nodrošināšana, tehniskā aprīkojuma izmaksas, ja attiecināms*) |  |

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pieteicēja paraksts)*

*Saskaņots:*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta projekta vadītājs*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta direktors*

*\_\_\_\_\_\_\_\_\_\_\_\_\_\_\_\_\_\_\_\_\_Zinātnes departamenta direktors*

*Apstiprināts:*

*\_\_\_\_\_\_\_\_\_\_\_\_\_\_\_\_\_\_\_\_ Zinātņu prorektors*

****

2. pielikums

Pieteikums finansiālā atbalsta saņemšanai **projekta pieteikuma sagatavošanai**

(Kārtības 2.2. apakšpunkts)

|  |  |  |
| --- | --- | --- |
| **Nr. p. k.** | **Norādāmā informācija** | **Informācija (aizpilda pieteicējs)** |
| 1. | Pieteicēja vārds, uzvārds |  |
| 2. | Programma (“Apvārsnis Eiropa”, Eiropas partnerības, Eiropas pētniecības telpas tīkli un Kopējās programmēšanas iniciatīvas) |  |
| 3. | Konkursa uzsaukums, uz kuru projekta pieteikums tiek gatavots, projekta pieteikuma iesniegšanas termiņš |  |
| 4. | Plānotais līdzdalības līmenis jauna projekta pieteikuma izstrādē (*projekta koordinators vai sadarbības partneris*) |  |
| 5. | Projekta idejas formulējums, konkurētspēja Eiropas Savienības telpā, projekta pieteikuma gatavības pakāpe |  |
| 6. | Pieteicēja pētnieciskā kapacitāte (*publikācijas\*, dalība projektos*) **pēdējo 3 gadu laikā** |  |
| 7. | RSU pētnieku grupa (vārds, uzvārds) |  |
| **Nr. p. k.** | **Izmaksu pozīcijas nosaukums** | **Informācija (aizpilda pieteicējs)** |
| 1. | Atalgojuma izmaksas  (*norāda zinātniskā personāla vārdu, uzvārdu un summu*) |  |
| 2. | Komandējumu un darba braucienu izmaksas  (*norāda nepieciešamo komandējumu, darba braucienu, semināru skaitu, vietu, laiku)* |  |
| 3. | Ārējo ekspertu piesaiste  (*pamato ārējā eksperta piesaistes nepieciešamību*) |  |
| 4. | Projekta sagatavošanas darba semināru organizēšana Latvijā |  |

**\*** publikācijas, kuras publicētas žurnālos, kuri indeksēti datu bāzē *Scopus* vai *ISI Web of Science/Web of Knowledge, Erih-Plus*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pieteicēja paraksts)*

*Saskaņots:*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta projekta vadītājs*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta direktors*

*\_\_\_\_\_\_\_\_\_\_\_\_\_\_\_\_\_\_\_\_\_Zinātnes departamenta direktors*

*Apstiprināts:*

*\_\_\_\_\_\_\_\_\_\_\_\_\_\_\_\_\_\_\_\_ Zinātņu prorektors*

****

3. pielikums

Pieteikumu finansiālā atbalsta saņemšanai, ja RSU piesaka projektu kā **vadošais partneris**,

**Vērtēšanas kritēriji**

|  |  |  |  |
| --- | --- | --- | --- |
| **Nr. p. k.** | **Kritērija apraksts** | **Vērtēšanas sistēma** | |
| **Pieteikumam un zinātniskajam vadītājam jāatbilst šādiem kritērijiem** | | **Vērtējums** | **Lēmums** |
| 1. | Projekta ideja atbilst RSU stratēģiskajiem mērķiem un pētniecības prioritātēm | **atbilst/neatbilst** |  |
| 2. | Projekta zinātniskā vadītāja Hirša indekss  *Sociālajās zinātnēs vismaz H indekss 3*  *Dabas un Medicīnas un veselības zinātnēs H indekss 10* | **atbilst/neatbilst** |  |
| 3. | Projekta zinātniskā vadītāja publikācijas atbilstošajā jomā pēdējos trīs gados  *Vismaz trīs publikācijas, kuras publicētas žurnālos, kuri indeksēti datu bāzē Scopus vai ISI Web of Science/Web of Knowledge, Erih-Plus* | **atbilst/neatbilst** |  |
| 4. | Projekta zinātniskā vadītāja dalība starptautiskos pētniecības projektos  *Minimālais kritērijs – dalība vismaz vienā starptautiskā pētniecības projektā* | **atbilst/neatbilst** |  |

*Saskaņots:*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta projekta vadītājs*

*\_\_\_\_\_\_\_\_\_\_\_\_\_\_\_\_\_\_\_\_\_ Attīstības un projektu departamenta direktors*

*\_\_\_\_\_\_\_\_\_\_\_\_\_\_\_\_\_\_\_\_\_Zinātnes departamenta direktors*

*Apstiprināts:*

*\_\_\_\_\_\_\_\_\_\_\_\_\_\_\_\_\_\_\_\_ Zinātņu prorektors*